****

**Názov projektu:** *Rekonštrukcia a modernizácia domu smútku v obci Lysica*

**Hlavný cieľ projektu:** *Zabezpečenie vhodnej a dôstojnej občianskej vybavenosti a kvalitnú verejnú infraštruktúru za účelom skvalitnenia základných služieb týkajúcich sa smútočných obradov v obci Lysica.*

Tento cieľ sa bude napĺňať prostredníctvom špecifických cieľov, ktorými sú:

* rekonštrukcia domu smútku,
* odstránenie zlého technického stavu verejnej budovy,
* vytvorenie vhodného materiálového prevedenia zodpovedajúceho pre pietny charakter miesta,
* skvalitnenie miestnej infraštruktúry a zlepšenie kvality života obyvateľov obce.

Dom smútku je aj miesto, kde sa pravidelne konajú bohoslužby, ktoré sú pre udržiavanie a formovanie náboženskej kultúry veľmi dôležitým aspektom a neodmysliteľnou súčasťou života predovšetkým pre veriacich obyvateľov obce.

Navrhované aktivity sú v súlade s oprávnenými aktivitami Programu rozvoja vidieka SR 2014 - 2020 definovanými vo výzve č. MAS\_062/7.4/1 – Podopatrenie *7.4. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry.*

Modernizáciou a rekonštrukciou domu smútku sa zlepšia priestory na poskytovanie základných služieb obyvateľom obce a vynovia sa priestory na dôstojné konanie pohrebného obradu a bohoslužieb. Uskutočnením daných aktivít sa zmodernizuje existujúca a dobuduje sa chýbajúca občianska vybavenosť a zlepšia sa životné a sociálne podmienky obyvateľov obce. Celkovo sa tým zlepší kvalita života obyvateľov obce.

Začiatok realizácie hlavných aktivít projektu: **9/2021**

Ukončenie realizácie hlavných aktivít projektu: **8/2022**

Maximálna výška nenávratného finančného príspevku: **28 200,84 EUR**

<https://www.mpsr.sk/>

<https://www.apa.sk/>